                                                                                                              ПРОЕКТ

 
ДОГОВОP
№...................../...............20….. г.

Днес, ……………….....20….. г., в гр. Стара Загора, между:

СПОРТНО УЧИЛИЩЕ „ТОДОР КАБЛЕШКОВ”, гр. Стара Загора, седалище и адрес на управление кв. „Кольо Ганчев”, ул. „Градинарка” 16, ЕИК 000806785,       представлявано от Димо Динев Неделчев, наричано по-долу ВЪЗЛОЖИТЕЛ,

   и

 ........................................................, със седалище и адрес на управление: ..................................................., ул. „................................................”№ ......., ЕИК

......................., представлявано от  ..............................................., наричано по долу

      ИЗПЪЛНИТЕЛ,от друга страна, 
и на основание чл.101е от Закона за обществените поръчки, се сключи настоящият договор за следното:
І.   ПРЕДМЕТ НА ДОГОВОРА, СРОК И МЯСТО НА ИЗПЪЛНЕНИЕ
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение обществена поръчка с предмет: „Доставка на топла храна: закуска, обяд и вечеря за учениците в Спортно училище „Тодор Каблешков“, гр.Стара Загора за периода 2016-2017г.“.

(2) ИЗПЪЛНИТЕЛЯТ следва да изпълни следните дейности: приготвяне и доставяне на храна в готов за консумация вид за ученици на Спортно училище „Тодор Каблешков”, гр. Стара Загора, както следва: 

-„закуска” – среднодневно за 140 ученика. 
-„обяд” – среднодневно за 70 ученика.

- „вечеря”- среднодневно за 10 ученика.
(3) Храната се приготвя и доставя в следните часове:

- Закуска: доставка на храната до 7.00 часа.

- Обяд: доставка на храната до 12:00 часа. 
- Вечеря: доставка на храната до 18:00 часа. 
 Чл. 2. Място на изпълнение – СУ „Тодор Каблешков“, гр. Стара Загора.
 Чл.3. Срок за изпълнение – до 31.12.2017г. или до достигане на сумата от 66 000 лв. без ДДС, което от двете настъпи по-рано.
II. СТОЙНОСТ НА ДОГОВОРА. ЦЕНА И НАЧИН НА ПЛАЩАНЕ
Чл. 4. (1) Общата стойност на договора е в размер до 66 000 лв. без ДДС и включва всички разходи на ИЗПЪЛНИТЕЛЯ, свързани с изпълнението на настоящия договор.
(2) Цената за изпълнение на предмета на договора за 1 (един) месец се определя на база действително изпълнени доставки, както следва:

- …………..лв. /……………………..лева/ без ДДС, съответно …………………………. лв. с ДДС - дневна стойност на меню за закуска за 1 ученик за ден; 

- …………..лв. /………………..лева/ без ДДС, съответно …………………………. лв. с ДДС - дневна стойност на меню за обяд за 1 ученик за ден; 

- …………..лв. /……………..лева/ без ДДС, съответно …………………………. лв. с ДДС - дневна стойност на меню за вечеря за 1 ученик за ден. 

Чл. 5 (1) Плащането се извършва от ВЪЗЛОЖИТЕЛЯ в срок до 30 /тридесет/ дни след изтичане на съответния отчетен месец след представяне на фактура от ИЗПЪЛНИТЕЛЯ, с приложени към нея приемо-предавателни протоколи за извършените доставки.
(2) Плащането по ал. 2 се извършва по банков път по следната банкова сметка на ИЗПЪЛНИТЕЛЯ:

БАНКА: ……………………………………….

IBAN: …………………………………………

BIC КОД: …………………………………….
ІІI.  ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 6. ИЗПЪЛНИТЕЛЯТ се задължава: 
1. Да поддържа за целия срок на договора обект за обществено хранене, регистриран по реда на чл.12 от Закон за храните.
2. Да приготвя храната, съгласно  изискванията за качество и калорийна стойност, утвърдени в Наредба  №  23/19.07.2005  г.  за физиологичните норми за хранене на населението, Наредба № 37 от 21 юли  2009 г. за здравословно хранене на учениците и Наредба № 9 от 16  септември  2011 г. за специфичните изисквания към безопасността  и  качеството  на  хранене, предлагани в детските заведения и училищата и Наредба № 5/25.05.2006 г. за хигиената на храните.

3. Да спазва изискванията на РЗИ и Областна дирекция по безопасност на храните във връзка с осъществяване на дейността.
4. Да осигури необходимата отчетност и извършва текущ контрол по технологичната, финансова и трудова дисциплина. 
5. Да осигури необходимия екип за изпълнение на предмета на договора.
6. Да доставя всяка партида храни с документ, удостоверяващ произхода на храната и документ за качество и безопасност;

7. Да приготвя храната при спазване изискванията за хигиена, качество и       енергийна стойност на храната, както и разнообразие на видовете ястия, съобразно нормите за хранене на ученици;

8.    Да приготвя храната при спазване грамажа на порциите, вкусовите       качества и технологичните изисквания за приготвяне на храни и добър външен вид;

9.    За приготвянето на ястията да използва висококачествени продукти,     несъдържащи вредни за здравето примеси и добавки; 

10. Да предвиди и необходимото количество хляб; 

11. Да доставя всеки учебен ден готовата храна в сроковете посочени в чл.       1, ал.3;

12. Да предаде на ВЪЗЛОЖИТЕЛЯ готовата храна на мястото на доставка;

13. Да  доставя храната със собствен транспорт, който следва да отговаря       на хигиенните изисквания за транспорт на хранителни продукти;

14. Ежедневно и в края на всеки месец съвместно с представители на възложителя да  изготвят протоколи, отчитащи броя на реализираните хранения, които       протоколи се подписват от двете страни. Тези протоколи са задължително       основание за издаване на счетоводен документ и извършване на плащане.

15. ИЗПЪЛНИТЕЛЯТ няма право да наема други подизпълнители, освен   посочените в офертата му и заявили съгласие за участие при изпълнение на    поръчката.
16. ИЗПЪЛНИТЕЛЯТ носи отговорност за качественото и в срок изпълнение на дейностите, за които е ангажирал подизпълнители.
Чл. 7. ИЗПЪЛНИТЕЛЯТ има право да получи възнаграждение по реда и при условията на настоящия договор.

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 8. ВЪЗЛОЖИТЕЛЯТ се задължава:

1.  Да заявява ежедневно не по-късно от 12:00 часа на деня, предхождащ деня на доставката необходимите количества на закуски, обяди и вечери, включени в предмета на настоящия договор.
  2. Да упълномощи свой представител (един или повече), който да извършва приемането на доставките включени в предмета на договора по чл. 1, както и да проверява количеството и качеството на приетата храна, да  прави рекламации при       необходимост и да подписва приемо-предавателните протоколи по чл.5, ал.1 от настоящия договор. 
3. Да заплати уговореното възнаграждение по реда и при условията на договора. 

Чл. 9. ВЪЗЛОЖИТЕЛЯТ има право:

1. Да заяви необходимите количества на закуски, обяди и вечери.
2. Да контролира извършените дейности по предмета на договора без да препятства точното изпълнение на задълженията на ИЗПЪЛНИТЕЛЯ.  
3. Служители от Спортно училище „Тодор Каблешков“, съвместно с представител на ИЗПЪЛНИТЕЛЯ да извършват по тяхна преценка или по сигнал проверки за правилното функциониране на дейността, фактурирането и влагането на хранителни продукти.
4. ВЪЗЛОЖИТЕЛЯТ има право да контролира съответствието на приготвената храна по отношение на вложените продукти по калкулация и по отношение на качеството и технологията на приготвяне.
5. ВЪЗЛОЖИТЕЛЯТ има право да извършва контрол за качестото на    приготвяната храна и спазване на поетите с договора ангажименти и изискванията за здравословно, рационално и диетично хранене    чрез упълномощени лица.
V. ПРЕКРАТЯВАНЕ НА ДОГОВОРА
Чл. 10. Договорът може да се прекрати по взаимно съгласие на страните, изразено в писмена форма. 

Чл.11. ВЪЗЛОЖИТЕЛЯТ може да прекрати настоящия договор едностранно без предизвестие в следните случаи: 

1. При неизпълнение на което и да е от задълженията по договора от страна на ИЗПЪЛНИТЕЛЯ като в този случай ИЗПЪЛНИТЕЛЯТ дължи на Възложителя неустойка в размер на 10 % от стойността на договора посочена в чл.4, ал.1.
2. Ако в резултат на обективни обстоятелства, възникнали след сключването на договора, не е в състояние да го изпълни 
          3. При несъответствия в показателите за качесто на храната, установени с акт, издаден от оправомощена контролна организация като в този случай ИЗПЪЛНИТЕЛЯТ дължи на Възложителя неустойка в размер на 10 % от стойността на договора посочена в чл.4, ал.1.
VІ. САНКЦИИ, НЕУСТОЙКИ И ГАРАНЦИЯ ЗА ИЗПЪЛНЕНИЕ НА ДОГОВОРА
Чл. 12.  (1). ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 50 (петдесет ) % от дължимата сума за конкретната доставка при забава на всяка отделна доставка до 30 (тридесет) минути, след изтичане на крайните часове, посочени в чл. 1, ал. 3 от договора. 

      (2) При забава на всяка отделна доставка с повече от  30 (тридесет) минути, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 100 (сто) % от дължимата сума за конкретната доставка.

     (3) При констатирано несъответствие на приготвената храна с изискванията на Наредба № 23 / 19.07.2005 г. за физиологичните норми за хранене на населението, Наредба № 37 от 21 юли 2009 г. за здравословното хранене на учениците, Наредба № 9 от 16 септември 2011 г. за специфичните изисквания към безопасността и качеството на храните, предлагани в детските заведения и училищата и Наредба № 5/25.05.2006 г. за хигиената на храните, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 100 (сто) % от дължимата сума за конкретната доставка.

      (4) Рекламации по качеството и количеството на доставената готова храна могат да се правят само в момента на нейното получаване.

      (5) Плащането на договорените и дължими неустойки се извършва чрез прихващане на насрещни парични задължения на ВЪЗЛОЖИТЕЛЯ, когато има такива, като се започва от дължимото възнаграждение по договора, а след неговото изчерпване от гаранцията за изпълнение.
       (6) Когато в случаите по ал. 5 сумите не са достатъчни ИЗПЪЛНИТЕЛЯТ превежда остатъка от дължимите неустойки в определен от ВЪЗЛОЖИТЕЛЯ срок и по посочена от него банкова сметка.

      (7) ВЪЗЛОЖИТЕЛЯТ има право и на обезщетение за претърпени вреди, когато те надхвърлят размера на договорената неустойка.
      (8)При подписване на настоящия договор ИЗПЪНИТЕЛЯТ представя гаранция за изпълнение под формата на парична сума по следната банкова сметка: „Уникредит Булбанк“ BIC UNCRBGSF IBAN BG 67UNCR70003122238550 или като банкова гаранция със срок на валидност 30 дни след крайния срок на договора в размер на 1000 лв. /хиляда лева/. В случаите на пълно и точно изпълнение на задълженията на ИЗПЪЛНИТЕЛЯ по настоящия договор, ВЪЗЛОЖИТЕЛЯТ освобождава гаранцията за изпълнение в срок 30 /тридесет/ дни след изтичане срока на настоящия договор.

VІІ. ЗАКЛЮЧИТЕЛНИ РАЗПОРЕДБИ
Чл. 13. За неуредените в договора въпроси се прилагат разпоредбите на действащото българско законодателство. 

Чл. 14. Споровете по тълкуването и прилагането на този договор се разрешават чрез преговори между страните, а при непостигане на съгласие пред компетентния съд в Република България, по действащото българско законодателство.
Договорът се състави и подписа в три еднообразни екземпляра един за ИЗПЪЛНИТЕЛЯ и два за ВЪЗЛОЖИТЕЛЯ. 
Неразделна част от настоящия договор са Техническото предложение и Ценовата оферта на ИЗПЪЛНИТЕЛЯ.

ВЪЗЛОЖИТЕЛ:…………………



ИЗПЪЛНИТЕЛ:…………………..
ДИМО НЕДЕЛЧЕВ

Директор на СУ „Тодор Каблешков“

